વોશિંગ્ટન- અમેરિકાના પ્રેસિડેન્ટ ડોનાલ્ડ ટ્રમ્પની ગણના એક કડક અને સખત મિજાજી નેતા તરીકે કરવામાં આવે છે. તેમના નિવેદનો અને પ્રતિસ્પર્ધીઓ ઉપર સીધા પ્રહાર કરનારા ટ્વીટ્સના કારણે તેઓ હંમેશા ચર્ચામાં રહ્યા છે. જોકે હવે એવું લાગી રહ્યું છે કે, અમેરિકન પ્રેસિડેન્ટ ડોનાલ્ડ ટ્રમ્પ તેમની છબી સુધારવા પ્રયાસ કરી રહ્યા છે. એક સમયના તેમના કટ્ટર પ્રતિસ્પર્ધી એવા નોર્થ કોરિયાના સુપ્રીમ લીડર કિમ જોંગ સાથે મુલાકાત કર્યા બાદ હવે ટ્રમ્પ રશિયાના પ્રેસિડેન્ટ વ્લાદિમીર પુતિન સાથે મુલાકાત કરી શકે છે. મહત્વનું છે કે, અમેરિકા અને રશિયાનું સંબંધો ઘણા તણાવભર્યા રહ્યાં છે. અને જ્યારથી ટ્રમ્પ અમેરિકાના પ્રેસિડેન્ટ તરીકે આવ્યા છે ત્યારથી તણાવમાં વધારો થયો છે.